**Petronella O. Barker** (født 29. oktober 1965 i Colchester i England, oppvokst i Fredrikstad) er en norsk skuespiller som vant Amandaprisen 2006 for en birolle og *Kulturquiz* i 2014.

Skuespillerkarriere
-------------------

Barker filmdebuterte som høvdingedatteren Signi i 1985 i den norsk-sovjetiske filmen *Dragens fange*. Etter Teaterhøgskolen sammen med Anneke von der Lippe (født 1964) fra 1985 til 1988, scenedebuterte hun i 1988 ved Teatret Vårt i Molde, hvor hun blant annet medvirket i *Naku*-prosjektet. Hun spilte videre Ofelia i *Hamlet*, Grusjka i Fjodor Dostojevskijs *Brødrene Karamazow* og Edvarda i Knut Hamsuns *Pan*. Hun var Lisa i Knut Faldbakken sin *Sweetwater* av Lasse Glomm fra søppeldyngene utenfor Roma mot Bentein Baardson utgitt i 1988. Hun TV-debuterte på NRK Fjernsynsteatret i 1989 i Ola Bauers *Sabeltigerens sønn* i regi av Carl Jørgen Kiønig, og fulgte opp i 1990 som Beth i kriminalserien *Aksjemordet*.[]

I 1989 meldte hun overgang fra Molde til Oslo Nye Teater, hvor hun har spilt i blant annet Sverre Udnæs' *Dukken* og Karl Sundbys *Sorte fugler*, samt hatt rollene som Perdita og Helena i Shakespeares *Vintereventyret* og *En midtsommernattsdrøm*. Ikke uventet[*klargjør*] ble hun valgt ut til *Fangene på fortet* i 1993.[]

Etter fem år ble hun i 1996 ansatt ved Nationaltheatret, hvor hun debuterte som Yana i *Gaucho* og senere har hatt roller som Cathleen i Eugene O'Neills stykke *Lang dags ferd mot natt* og Natalja i Tsjekhovs *Tre søstre*. Barker hadde i 2006 suksess som Hedda i Ibsens *Hedda Gabler*, og var fortelleren i *Markens Grøde* fra 2007. Hun har også hatt noen opptredener på Torshovteatret, blant annet som konen i *Mann uten hensikt* av Arne Lygre. Hun var i 2007 aktuell i *Neger og hunder i kamp* av Bernard-Marie Koltès.

På film har hun foruten nevnte *Sweetwater* (1988), hovedrolle i den post-apokalyptiske *Havet stiger* fra 1990, samt roller i actionthrilleren *Farlig farvann* (1995), *Thranes metode* (1998) og *Hawaii, Oslo* (2004). På TV har hun gjort seg bemerket i *Fire høytider* (2000) og som prostituert i første sesong av serien *Kodenavn Hunter* (2007). Barker var i 1995 stemmen til Oraklet i Aladdin og røvernes konge. I 2006 var hun stemmen til April Ryan i det norske versjonen av videospillet *Drømmefall - Den Lengste Reisen*.

Annet
-----

Sammen med Henrik Rafaelsen vant hun i 2014 spørrekonkurransen *Kulturquiz* i NRK TV, med Siss Vik som programleder.[]

Filmografi
----------

* 1985: *Dragens fange*
* 1988: *Sweetwater*
* 1990: *Havet stiger*
* 1993: *De blå ulvene*
* 1994: *Fatherland*
* 1995: *Farlig farvann*
* 1996: *Gåten Knut Hamsun*
* 1998: *Thranes metode*
* 2002: *Musikk for bryllup og begravelser*
* 2003: *Piraten* (kortfilm)
* 2004: *Hawaii, Oslo*
* 2006: *Den brysomme mannen* – Barker vant Amandaprisen 2006 for beste kvinnelige birolle i denne filmen
* 2010: *Varg Veum – Skriften på veggen*
* 2013: *Victoria*
* 2014: *Haram*

### TV

* 1989: *Sabeltigerens sønn* (Fjernsynsteatret)
* 1990: *Aksjemordet* (1990), en kriminalserie i tre deler på NRK
* 1995: *Radio 2* (TV-serie) – gjesterolle
* 2000: *Fire høytider*
* 2001: *Fox Grønland* (TV-serie) – flere gjesteroller
* 2007: *De 7 dødssyndene* – i delen *Misunnelse*
* 2007: *Kodenavn Hunter* (mini-serie, NRK)

Referanser
----------

1. ↑   ČSFD, ČSFD person-ID 109709[Hentet fra Wikidata]
2. ↑   Internet Movie Database, IMDb-ID nm0054970, besøkt 13. juli 2016[Hentet fra Wikidata]
3. ↑  «Kamp i ingenmannsland». *Dagsavisen* **(norsk)**. 23. november 2007. Besøkt 11. februar 2023. «Teatersjef Eirik Stubø har regissert Bjørn Floberg, Petronella Barker, Issaka Sawadogo og Björn Bengtsson i «Neger og hunder i kamp».»

Eksterne lenker
---------------

* (en) Petronella Barker på Internet Movie Database Rediger på Wikidata

* (no) Petronella Barker hos Sceneweb Rediger på Wikidata

* (sv) Petronella Barker i Svensk Filmdatabas Rediger på Wikidata

* (da) Petronella Barker på Filmdatabasen Rediger på Wikidata

* (da) Petronella Barker på Scope Rediger på Wikidata

* (fr) Petronella Barker på Allociné Rediger på Wikidata

* (en) Petronella Barker på AllMovie Rediger på Wikidata

* (en) Petronella Barker hos The Movie Database Rediger på Wikidata
* Petronella Barker i Scenewebarkivet
* Liste over Petronella Barkers opptredener på Nationalteatret

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** BIBSYS **·** VIAF **·** LCCN **·** ISNI **·** SUDOC **·** NKC **·** BNE
 |